# Vedtekter for Eventyrberget barnehage SA

1. Barnehagen eies og drives av Eventyrberget barnehage SA.
2. FORMÅL

 Foretakets formål er på best mulig måte å etablere og drive barnehage i Sola kommune for samvirkets barn.

 Barnehagen skal gi de deltagende barn et godt miljø med vekt på lek og samvær med andre barn og med voksne. Barnehagen skal utvikle det enkelte barns personlighet, hjelpe barna i å utvikle evne til toleranse og til å ha omsorg for andre, og gi selvutfold­else gjennom allsidige leke- og aktivitetsmuligheter. Sammen med hjemmet skal barnehagen medvirke til å gi barna et miljø som sikrer dem individuell og gruppevis omsorg og støtte, stimulering, utfoldelse, læring og etisk veiledning.

 Barnehagen drives i samsvar med:

 a) Lov om barnehager og de av Kunnskapsdepartementet til enhver tid fastsatte forskrif­ter og retningslinjer.

 b) Rammeplan for barnehager.

 c) Vedtak i Eventyrberget barnehage SA.

1. Årsplan/virksomhetsplaner for barnehagen.
2. Lov om arbeidsmiljø.

 e) Lov om internkontroll og barnehagens egne sikkerhets/internkontrollrutiner.

 f) Forskrift om miljørettet helsevern i barnehager og skoler.

1. SAMARBEIDSUTVALGET
	1. Samarbeidsutvalget
2. Samarbeidsutvalget skal være et rådgivende, kontaktskapende og samordnende organ.
3. Samarbeidsutvalget omfatter også organisering av dugnadsarbeid.
4. Samarbeidsutvalget skal bestå av 6 medlemmer.
5. Samvirkets medlemmer velger 3 representanter og de ansatte velger 3 representanter. Eierstyret repre­senteres av daglig leder eller styrets leder i de tilfeller det kreves. Samarbeidsutvalget konstituerer seg selv.
6. Daglig leder har møte-, tale- og forslagsrett i samarbeidsutvalget. Daglig leder har ikke stemmerett med mindre vedkommende er valgt medlem.
7. Samarbeidsutvalget består av tre representanter fra foreldrene, tre fra de ansatte, en representant fra eierstyret samt en kommunal representant. Representantene fra foreldrene sitter for en toårsperiode og blir valgt på Generalforsamlingen.
8. Samarbeidsutvalget holder møter når det anses nødvendig av utvalgets leder, eller av et medlem i samarbeidsutvalget eller av eierstyret.
9. Utvalgets leder/styreleder kan foreta innkalling til samarbeidsutvalgsmøtet. Møtet skal holdes innen 14 dager etter at anmodning om å holde møte er mottatt.
10. Ved stemmelikhet på samarbeidsutvalgsmøtet avgjør styreleders stemme.
11. Samarbeidsutvalget skal behandle bl.a. årsplanen for den pedagogiske virksomheten og skal bli forelagt og har rett til å uttale seg i saker som er av viktighet for barnehagens innhold, virksomhet og forholdet til foreldrene. Slike saker er bl.a. budsjett, driftsendringer, utnyttelse av ute- og inne arealer m.m.
12. OPPTAK - TILBUD - OPPSIGELSE
	1. Overordnet målsetning:

 Ved opptak av barn skal det legges vekt på at gruppesammensetningen m.h.t. alder, kjønn etc. blir så god som mulig, slik at barnehagelovens formålsparagraf ivaretas på en skikkelig måte.

 I hovedregelen bør opptak kun gjøres av barn som er bosatt i Sola kommune.

 Tilbudet om fleksible plasser skal følge markedet, så langt det lar seg gjøre, og må tas stilling til ved opptak.

* 1. Prioritering:

 Dersom barnehagen ikke kan tilby plass til alle som søker skal opptak skje etter følgende prioritetsrekkefølge:

1. Barn med funksjonshemming skal ha prioritet ved opptak i barnehagen. Jf. Lov om barnehager § 13, med merknader.
2. Søsken av barn som allerede har plass i barnehagen har prioritet på ledige plasser.
3. Barn av personalet kan gis prioritet dersom tilbud om barnehageplass fordres for å sikre rekruttering av kvalifisert personale.
4. Endring/ bytting fra andre barnehager
5. Barn som for øvrig står på barnehagens venteliste

Ved lik prioritering rangeres søkere etter følgende kriterier:

* Primærsøkere etter dato
* Sekundærsøkere etter dato
* Tertiærsøkere etter dato
* Dersom to barn står likt, skal opptak avgjøres ved loddtrekning som foretas av styrer og en pedagogisk leder.

Definisjon: Med primærsøker, menes søkere som har prioritert Eventyrberget barnehage SA som sitt første valg. Sekundærsøkere, 2. prioritet og tertiærsøker 3. prioritet.

Søknad om opptak skjer via samordnet opptak med Sola Kommune. Søknadsfrist: 1. februar. Ufødte barn kan ikke påføres ventelisten.

* 1. Opptaksmyndighet:

 Daglig leder foretar opptak og orienterer eierstyret om at retningslinjer er fulgt.

 Ved tildeling av plass signerer foreldre/foresatte på at de har godkjent barnehagens og samvirkeforetakets vedtekter.

 Dersom man trekker tilbake tildelt og akseptert plass vil innbetalt andel på kr. 4000,- gå tapt.

Avslag på søknad om barnehageplass kan påklages etter forvaltningslovens bestemmelser og Forskrift om saksbehandlingsregler ved opptak i barnehage.

Klagefrist er 3 uker etter mottatt svar. Klagen sendes Sola kommune, Tjenesteområde oppvekst, postboks 99, 4097 Sola

* + 1. Opptaksperiode:

 Barn som tas opp i barnehagen har fast plass til skolepliktig alder eller til plasser blir oppsagt og andelen innløst.

 Når et barn slutter i barnehagen, skal andelen disponeres etter opptaksreglene i disse vedtekter.

* + 1. Utleie av plasser:

 Utleie av plasser kan kun forekomme for et begrenset tidsrom dersom særlige tungtveiende grunner skulle tilsi at dette er rimelig. Særlig tungtveiende grunner kan f.eks. være at barnets forsørger mister sin økonomiske forsørgelsesevne.

 Utleie avgjøres av eierstyret og kan kun besluttes for inntil 12 måneder av gangen. Utleieplassen kan tilbys det barn som har best prioritet etter reglene om opptak.

1. AREALUTNYTTING

 Barnehagens leke- og oppholdsareal er satt til 4,0 kvm netto pr. barn over 3 år og 5,5 kvm netto for barn under 3 år. Hvor mange barn som ut fra dette kan ha plass innenfor barnehagens totale areal, må likevel vurderes konkret ved ethvert opptak.

 Vedrørende arealutnytting gjelder til enhver tid "Lov om barnehager» (rundskriv Q-0902 B).

1. ÅPNINGSTIDER

 Barnehagen holder åpent mandag tom fredag fra kl. 07.00 – 16.30.

 Oppholdstid for det enkelte barn skal begrenses til maksimum 9 timer pr. dag.

 Barnehagen er stengt onsdag før Skjærtorsdag, Julaften og Nyttårsaften.

 Barnehagen holdes i tillegg stengt på planleggingsdager (inntil 5 dager i året). Nærmere beskjed gis i god tid.

 Barna skal leveres og hentes innenfor den fastsatte åpningstiden. Ved for sen henting belastes barnehagen med overtidsbetaling til de ansatte, noe vi anser som unødvendig. Det vil først bli gitt muntlig advarsel, dernest skriftlig og påfølgende bot ved ytterligere gjentagelse. Beløpet er fastsatt til kr. 500,-.

1. FERIE

 Barnehagen har stengt julaften, nyttårsaften og andre helligdager. Det er ikke stengt om sommeren. Imidlertid forutsettes det at alle barn har ferie sammen med sine foresatte. Alle barn skal ha 4 ukers ferie i løpet av året hvor 3 av ukene skal være sammenhengende i sommerferien. Foreldrene skal så snart som mulig i april gi melding om når barna skal ha sommerferie, og senest innen 30. april. På bakgrunn av denne informasjonen utarbeider daglig leder ferie­liste for personalet og plan for sommerdrift av barnehagen.

1. BETALING

 Det betales maks pris i henhold til statens satser i 11 terminer. Juli er betalingsfri måned. I tillegg betales det matpenger for 11 terminer. Dette beløpet betales sammen med foreldrebetalingen hver måned.

 Betaling skal skje også ved fravær. Uregel­messig betaling kan forårsake at barnet mister plassen. Foreldrebetalingen forfaller til betaling forskuddsvis den 15. i hver måned, og gjelder for perioden frem til den 15. i neste måned. Det betales fram til 15. juli det året barnet begynner på skolen.

1. MAT

 Det blir servert tre måltider i barnehagen pr. dag – to brød måltid og et fruktmåltid. Noen ganger serveres det varm mat. Kaker, slikkerier etc. må ikke medtas. Unntak er ved spesielle anledninger der samtykke er gitt av personalet.

 Matpakker og drikke skal medbringes på turdager for den enkelte avdeling.

1. HELSEMESSIGE FORHOLD/FRAVÆR

 Hvis et barn er sykt eller har fravær av andre grunner, må det gis beskjed til barnehagen så snart som mulig. Uregelmessig frammøte uten at barnehagen får melding kan medføre at barnet mister plassen.

 Syke eller sterkt forkjølte barn må holdes hjemme dersom det foreligger smittefare.

 Dersom barnet ikke kan være ute og delta i aktiviteter på lik linje med de andre barna, skal barnet holdes hjemme. Daglig leder avgjør i tvilstilfeller om barnet kan være i barneha­gen.

1. ANSVAR

 Personalet har ansvar for barna den tiden de er i barne­hagen. Eierstyret er pålagt å tegne ulykkesforsikring for barna.

 Levering og henting av barna er foreldre/foresatte selv ansvarlig for. Den som følger barnet til barnehagen må ikke for­late barnet før det har vært i kontakt med personalet. Barnet skal hentes av en voksen person som er kjent for personalet i barnehagen. Dersom barnet hentes av en annen person enn den/de som vanligvis henter barnet, skal barnehagen ha beskjed fra barnets foreldre/foresatte om hvem som skal hente barnet.

 Beskjeder til personalet, gitt gjennom barnet, skal være skriftlig.

 Foretaket/personalet har ikke ansvar for barnets medbragte klær eller andre eiendeler.

 Personalet skal ikke ta med barna som passasjerer i egen bil eller offentlig transportmid­del uten at det benyttes forskriftsmessig sikring av barnet, og at det foreligger skriftlig samtykke fra foreldre/foresatte.

 Parkering foran porten er forbudt av sikkerhetsmessige årsaker.

1. INTERNKONTROLL

 Barnehagen skal ha internkontrollsystem i samsvar med forskrift om systematisk helse, miljø og sikkerhetsarbeid (internkontrollforskriften). Dokumentasjon blir oppbevart i barnehagen. Intern-kontrollperm for helse, miljø og sikkerhetsarbeid er utarbeidet for barnehagen og holdes kontinuerlig oppdatert av daglig leder.

1. MISLIGHOLD

 Dersom foreldre/foresatte som har barn i barnehagen bryter eller unnlater å følge disse vedtekter, foreldrerådets retningslinjer og beslutninger, eller unnlater til rett tid å betale den vedtatte månedlige foreldrekontingenten til barnehagens drift, kan eierstyret beslutte at det aktuelle barn skal utmeldes.

 Eierstyret kan i slike tilfeller kreve innløsning av andelen med øyeblikkelig virkning.

1. DUGNAD

Det vil avholdes dugnad 2-4 ganger (eventuelt flere ved særskilt behov) i året. Andelseiere som er forhindret fra å delta på dugnader må betale minimum kr. 1000,- per gang, eventuelt et høyere beløp dersom oppgavene tilsier dette. Beløpet fastsettes av eierstyret fra gang til gang. Beløpet vil bli offentliggjort sammen med innkalling til dugnad.

1. ENDRING AV BARNEHAGENS VEDTEKTER

 Eierstyret har myndighet til å endre barnehagens vedtekter etter at endringsforslag er forelagt samarbeidsutvalget til uttalelse.

**Vedtektene er vedtatt av styret i Eventyrberget barnehage SA, 25.9.2012**

Navn\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Navn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Frank Epland Nan Dahl

 Styreleder Nestleder